stanford-oval/wikipedia huggingface dataset:
כוח קוריוליס
ויזואליזציה של כוח קוריוליס > מערבולות בכיור

טענה שגויה נפוצה גורסת כי ניתן לצפות בהשפעת כוח קוריוליס של סיבוב כדור הארץ על פי כיוון המערבולת בכיור או אסלה כאשר הם מתרוקנים ממים. על פי טענה זאת, המערבולות בחצי הכדור הצפוני הן נגד כיוון השעון, ובחצי הכדור הדרומי הן עם כיוון השעון. מספר פעמים הופצו סרטוני אחיזת עיניים מאזורים השוכנים בסביבת קו המשווה, בהן מדגימים לכאורה שבאותו הכיור המערבולת היא נגד כיוון השעון כאשר הוא נמצא צפונית לקו המשווה, ועם כיוון השעון כאשר מעבירים אותו דרומית לקו המשווה. כוח קוריוליס של סיבוב כדור הארץ קטן מאוד, וזניח בקו המשווה, כך שתנועת המערבולות בכיורים ובאסלות אינה תלויה במיקומו הגאוגרפי של הכיור, אלא מבוססת על הצורה בה המדגים שופך את המיים לכיור.
עם זאת, בתנאי מעבדה ניתן להדגים את השפעת כוח קוריוליס על יצירת מערבולות בכיוונים שונים.
יישומים > מד ספיקה קוריולי

יישום טכנולוגי הרותם את אפקט קוריוליס לצרכים מעשיים הוא מד הספיקה הקוריולי (אנ'), מכשיר המודד את הספיקה של זורם הזורם דרך צינור. עקרון הפעולה של מכשירים כאלה הוא שימוש באקטואטור המייצר ויברציות מכניות סיבוביות בתדר גבוה של הצינור דרכו הזורם עובר. הויברציות, למרות שאינן לגמרי מעגליות, מספקות את מערכת הייחוס הסיבובית שמאפשרת לאפקט קוריוליס להתרחש. בזכות התדר הגבוה של הויברציות נוצרים כוחות קוריוליס חזקים על דפנות הצינור, מה שמייצר מעוותים קטנים בהן, שבאים לידי ביטוי בהפרשי מופע בתנודות בנקודות שונות בצינור. בעוד השיטות הספציפיות משתנות בהתאם לתכנון הספציפי של מד הספיקה, בכל התכנונים חיישנים מנטרים ומנתחים שינויים בתדר, הפרשי מופע, ואמפליטודות של הצינורות הרועדים. השינויים הנצפים מעידים על הספיקה המסית של הזורם.
מד הספיקה הקוריולי נחשב למכשיר מדידה מדויק ואמין ביותר משום שהוא מודד ספיקה מסית באופן ישיר ולא באופן עקיף כמו במדי ספיקה אחרים אשר פשוט דוגמים את מהירות הזורם בנקודה מסוימת. מדי ספיקה כאלו נתונים לשגיאות גדולות עקב חוסר האחידות של המהירות בחתך הצינור (בשל השפעות הצמיגות) וכן בשל תופעות טורבולנציה שונות שעשויות להתפתח במהירויות גבוהות. מד הספיקה הקוריולי, לעומת זאת, מודד את הספיקה בעזרת התנע הקווי הכולל של הזורם (כלומר מודד ערך ממוצע של מהירות הזרימה), אשר דרך אפקט קוריוליס מתורגם ללחץ הסטטי שמפעיל הזורם על דופן הצינור המתנודדת.
יישומים > פיזיקה מולקולרית

במולקולות רב-אטומיות, תנועת המולקולה ניתנת לתיאור כשילוב של סיבוב קשיח וויברציות פנימיות של האטומים מסביב לנקודות שיווי המשקל שלהם. כתוצאה מהויברציות של האטומים, האטומים הם בתנועה יחסית למערכת הקואורדינטות המסתובבת של המולקולה. אפקטי קוריוליס לפיכך נכנסים לתמונה, וגורמים לאטומים לנוע בניצב לכיוון התנודות המקורי שלהם. זה מוביל לערבוב בספקטרום המולקולרי בין רמות האנרגיה הסיבוביות והויברציוניות, שממנו קבועי צימוד קוריוליים ניתנים לחישוב.
יישומים > מעוף חרקים

זבובאים וכמה סוגים של עשים (פרפראים) מנצלים את אפקט קוריוליס במהלך מעופם בעזרת איברי חישה מיוחדים שממסרים מידע על המהירות הזוויתית של גופם.
כוחות קוריוליס הנגרמים על ידי תנועה קווית של איברי החישה במערכת הייחוס המסתובבת של גוף החרקים מזוהים על ידי איברים אלו. במקרה של זבובים, איברי החישה המיוחדים שלהם נקראים "בוכניות" והן מהוות מעין איברים דמויי משקולת הממוקמים בדיוק מאחורי הכנפיים שלהם.
בוכניות הזבוב תונדות במישור באותה התדירות כמו הכנפיים הראשיות כך שכל סיבוב של גוף הזבוב גורם לתנועה רוחבית שלהן ביחס למישור התנודה המקורי שלהן. הן במקרה של זבובים והן במקרה של עשים, אוסף של חיישנים מכניים בבסיס איברי החישה רגישים לשינויים בתדירות התנודה של הבוכניות, ובאמצעות מידע זה הזבוב מפרש את שינוי האוריינטציה שלו במרחב (שינוי זוויות הגוף).
יישומים > יציבות נקודות לגראנז'

באסטרונומיה, נקודות לגראנז' הן חמש נקודות במישור הסיבוב של שני גופים גדולים הסובבים אחד סביב השני, אשר עצם קטן המוצב בהן ומושפע רק מהכבידה של שני הגופים הללו יכול לשמור על מיקום קבוע ביחס לשני הגופים הללו. שלוש נקודות לגראנז' הראשונות (L1, L2, L3) מצויות על הישר שמחבר את שני הגופים הגדולים, בעוד ששתי נקודות לגראנז' האחרונות (L4 and L5) יוצרות (כל אחת בנפרד) משולש שווה-צלעות עם מיקומי כל אחד מהגופים הגדולים. נקודות L4 ו-L5, אף על פי שהן תואמות לנקודות מקסימום מקומי של הפוטנציאל האפקטיבי במערכת הייחוס המסתובבת ביחד עם הגופים הגדולים ("פוטנציאל אפקטיבי" זה נובע הן מכוחות הכבידה של שני הגופים הגדולים והן מן הכוח הצנטריפוגלי המקושר למערכת הדו-גופית המסתובבת), ולפיכך אינן מהוות נקודות שיווי משקל יציב, הן בכל זאת יציבות אודות לאפקט המשני של כוח קוריוליס, התלוי במהירות העצם ומעקם את מסלול העצם מסביב לנקודות אלו (במקום שינועו ישירות הרחק מנקודות אלו). מצב זה הוא בעל דמיון מסוים לעובדה המטאורולוגית שעל פני כוכב מסתובב, כיוון הרוחות מסביב לשקע או רמה ברומטרית הוא מסביב אליו, במקום לזרום ישירות אל תוכו/החוצה ממנו. יציבות זאת גוררת היתכנות של מסלולים קטנים מסביב ל-L4 או L5, הידועים גם דרך המונח tadpole orbits, ואכן ניתן למצוא אסטרואידים טרויאניים בנקודות L4 ו-L5 של מערכות דו-גופיות מסוימות.
ראו גם

כוח מדומה
מערכת ייחוס
כוח צנטריפוגלי
מטוטלת פוקו
סיבוב כדור הארץ
הערות שוליים

↑  סרטון של מרק רובר המציג את הטענה השגויה ומסביר את הכשלים בה
↑  סרטון משותף של Veritasium ו-SmarterEveryDay המדגים יצירת מערבולת באמצעות כוח קוריוליס, ומסביר מדוע היא לא מתקיימת בתנאים רגילים
| --- | --- |
בקרת זהויות :  NLI: 987007565387505171  GND: 4259538-1  LCCN: sh85032605 
איור מתוך החיבור קורס במתמטיקה ארצית (משנת 1674) של דשאל, המראה כיצד פגז אמור להיות מוטה לימין המטרה שלו על כדור הארץ המסתובב, זאת מאחר שהתנועה ימינה של הפגז מהירה יותר מזו של המגדל.
איור מתוך החיבור קורס במתמטיקה ארצית (משנת 1674) של דשאל, המדגים כיצד כדור אמור ליפול ממגדל גבוה על כדור הארץ המסתובב. צמרת המגדל נעה מהר יותר מבסיסו, כך שכאשר הכדור נופל, בסיס המגדל נע אל הנקודה I, אולם הכדור, שלו מהירות לכיוון מזרח של צמרת המגדל, משיג את בסיס המגדל ובסופו של דבר נוחת מזרחית יותר ביחס לבסיס, בנקודה L.
כיוון שהמהירות הזוויתית קבועה, כאשר המשקולות מתרחקות ממרכז הסיבוב המוטות מאיצים אותן נגד כיוון השעון, כך שמהירותן גדלה. כשהן מתקרבות למרכז הסיבוב המוטות מאיצים אותן עם כיוון השעון, כך שמהירותן קטנה. כך או כך, המוטות מפעילים עליהן כוח שכיוונו שמאלה מכיוון התנועה היחסית שלהן. במערכת ייחוס המסתובבת יחד עם המוטות, הכוח שהמוטות מפעילים בדיוק מאזן את כוח קוריוליס, הפועל ימינה מכיוון התנועה
כוח קוריוליס הפועל על גופים שנעים מערבה על פני כדור הארץ. בקו המשווה הכוח פועל כלפי מטה (לכוון מרכז כדור הארץ), בעוד שבצפון כדור הארץ הכוח פועל כלפי מטה וצפונה, ובדרום כדור הארץ הכוח פועל כלפי מטה ודרומה.
Earth and train
המאזן בין הרכיב המשיקי של כוח הכבידתי ושל הכוח הצנטריפוגלי על פני כדור הארץ.
הצגה סכמטית של זרימת האוויר מסביב לאזור לחץ-נמוך בחצי הכדור הצפוני. מספר רוסבי של המערכת נמוך, ולפיכך הכוחות הצטריפוגליים זניחים. כוח גרדיאנט הלחץ מיוצג על ידי חיצים כחולים, ותאוצת קוריוליס (שתמיד ניצבת למהירות) מיוצגת על ידי החיצים האדומים.
הצגה סכמטית של מעגלים אינרציאליים בהיעדרם של כוחות אחרים. גודלי המעגלים המוצגים כאן מתאימים למהירות רוח של 50 עד 70 מטרים לשנייה.
זורם הלובש צורה פרבולית כאשר כלי הקיבול המכיל אותו מסתובב.
עצם הנע ללא חיכוך על פני שטחה של קערית פרבולית רדודה מאוד. העצם שוחרר באופן כזה שהוא מתווה מסלול אליפטי (עבור צופה נייח). משמאל: נקודת המבט האינרציאלית. מימין: נקודת המבט של המצלמה המסתובבת יחד עם הקערית.
הכוחות שפועלים במקרה של משטח עקום. באדום: הכבידה. בירוק: הכוח הנורמלי. בכחול: הכוח הצנטריפטלי שנוצר פנימה כלפי המרכז.
מד ספיקה קוריולי: האנימציה מדגימה את מעוות הפיתול המתפתח במסגרת המתנודדת (שמייצגת את דפנות הצינור) כתוצאה מזרימת זורם ימינה. בחלקה השמאלי של המסגרת הזורם מתרחק מציר הסיבוב, ולכן זרוע המסגרת חייבת להאיץ אותו, בעוד שבחלקה הימני הזורם מתקרב אל הציר כך שהוא מאט. שתי הזרועות תונדות באותה התדירות כמו התנודה כולה, אולם כאשר יש זרימת זורם, שתי התנודות הופכות לא מסונכרנות. הפרש המופע המתקבל בין השתיים הוא מדד לכמות המסה שזורמת דרך הצינור.
פפילומה

יבלות פפילומה על עור הפנים
יבלות פפילומה על כף הרגל
פפילומה היא סוג של גידול שפיר על גבי העור או הריריות. הגידולים באים לרוב לידי ביטוי כיבלת עור. הגורם העיקרי להן הוא נגיפים מסוג נגיף הפפילומה האנושי, אך קיימים גם גורמים אחרים ולעיתים סיבת הופעת הגידול אינה ידועה. סרחי עור יכולים להיחשב לפפילומות (cutaneous papilloma). על אף שפפילומות הן גידולים שפירים ובדרך כלל התפתחותן מוגבלת, במקרים מסוימים הן יכולות להוות גורם סיכון להתפתחות סרטן.
גידולי פפילומות יכולים להתפתח החל מגיל שנה. הם יכולים להופיע בעור אברי המין, בכפות הידיים והרגליים, או בחלקים אחרים של העור. גידולים יכולים להופיע גם בקנה הנשימה, ובמצבים קיצונים הפפילומה עלולה לגרום לצרידות קשה עד כדי כך שאינה מאפשרת דיבור. האבחנה נעשית על ידי לרינגוסקופ המאפשר התבוננות בבית הקול, ואישורה מושג באמצעות ביופסיה.
אצל ילדים הפפילומות יכולות להעשות גדולות עד כדי צורך בניתוח ליצירת פתח בקנה הנשימה כדי לאפשר נשימה. הטיפול בפפילומות כאלו מתמקד בניתוח או באידויים בלייזר. במקרים של פפילמה על גבי העור, ניתן לטפל בצריבה בעזרת משחות ונוזלים, עד לגירוי דלקת שמפעילה את מערכת החיסון לפעולה נגד הפפילומה. נגד פפילומה בעור או רירית הנרתיק, קיים חיסון.
השימוש במונח "פפילומה" מתייחס לעיתים קרובות לגידולים שנוצרים בעקבות חשיפה לנגיף הפפילומה האנושי, שלעיתים קרובות מועבר במין ומהווה אחד מן הגורמים להיווצרות הפפילומה.
ראו גם

קונדילומה
הערות שוליים

↑  Ahmed O. Sabry and Bhupendra C. Patel, Papilloma, Stat Pearls, NIH National Library of Medicine, last updated August 14, 2023
| --- | --- |
בקרת זהויות :  NLI: 987007563274505171  LCCN: sh85097677 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נמל התעופה הבין-לאומי אלמטי

נמל התעופה הבין-לאומי אלמטי (בקזחית: Халықаралық Алматы Әуежайы, ברוסית: Международный Аэропорт Алматы, באנגלית: Almaty International Airport) הוא נמל התעופה שנמצא כ-15 ק"מ צפונית מזרחית מהעיר אלמטי, העיר הגדולה בקזחסטן. בשנת 2012 טיפל השדה בכ-1,997,570 נוסעים נכנסים, ובכ-2,005,434 נוסעים יוצאים, ובסה"כ טיפל השדה בכ-4,003,004 נוסעים.
היסטוריה

נמל התעופה הבינלאומי אלמטי נבנה בשנת 1935. עד שנת 1990 היה נמל התעופה חלק מהמחלקה לתעופה אזרחית בקזחסטן, עם זאת בשנת 1991 התארגן מחדש תחת השם "נמל התעופה אלמה-אטא". בשנת 1993 הפך הנמל לגוף עצמאי. בשנת 1994 היה אלמטי בבעלות ארגון "OJSC Almaty Airport", ולאחר מכן עבר לידיי החברה "JSC Almaty International Airport".
ב-26 בדצמבר 1975 התחילה החברה (The supersonic transport (SST לשנע דואר ומשלוחים מהנמל למוסקבה במטוס העל-קולי טופולב Tu-144, ומנובמבר 1977 גם נוסעים. מ-1 ביוני 1978 התחילה גם אירופלוט להפעיל טיסות עם המטוס ב"טופולב Tu-144". בשנת 1998, עקב שיפוץ המסלול, קיבל השדה מעמד של נמל תעופה בינלאומי. בשנת 2004 הוקם טרמינל חדש בשדה. ב-30 בספטמבר 2008 נחנך המסלול השני בטיסה של BMI מהנמל לנמל התעופה לונדון הית'רו - זהו המסלול הכי ארוך במרכז אסיה ויכול לקבל כל מטוס ללא הגבלת משקל. עקב בעיות בתשתית יותר יקר כיום (2012) לטוס על איירבוס A-320 בכ-18% ובואינג B-767 בכ-43% מאלמטי, לעומת משדות תעופה באירופה.
לאורך השנים קודמו תוכניות לבנות טרמינל חדש עבור טיסות בינלאומיות, עם קיבולת של עד 2,500 נוסעים לשעה בעתיד הקרוב, תשתית מפותחת המורכבת מכנס אולמות, מרכז עסקים, מרכז קניות ובתי קולנוע בתוך הטרמינל. עם זאת, בניית הטרמינל התעכבה בשל חוסר טיפול מנהלי של הקמת הפרויקט וחוסר מקום. במהלך העשור השני של המאה ה-21, התוכניות העדכניות מקדמות את בנייתו של שדה התעופה החדש של Kapchagai במרחק 48 ק"מ מאלמטי.
חברות תעופה ויעדים

| חברות תעופה | יעדים |
| --- | --- |
אירופלוט: מוסקבה
אירופלוט מופעל על ידי רוסייה: סנקט פטרבורג
אייר ערביה: שארג'ה
אייר אסטנה: אקטאו, אקטובה, אסטנה, אטיראו, באקו, בנגקוק, בייג'ינג, בישקק, ניו דלהי, דובאי, דושנבה, הו צ'י מין סיטי, הונג קונג, איסטנבול, קראגנדי, קייב, קואלה לומפור, קזילאורדה (אנ'), מוסקבה, אורל, אוסקמן, פריז, פבלודר, סנקט פטרבורג, סאול, טראז, טשקנט, טביליסי, טהראן, אורומצ'י,תל אביב (החל מספטמבר 2023)
אסיאנה איירליינס: סאול
בק אייר (אנ'): אקטאו, אקטובה, אסטנה, אטיראו, קוסטנאי, אוראל
בלאביה: מינסק
צ'יינה סאות'רן איירליינס: אורומצ'י
צ'ק איירליינס: עונתי: פראג
אלינאייר (אנ'): עונתי: סלוניקי
פליי דובאי: דובאי
האינאן איירליינס: בייג'ינג
KLM: אמסטרדם
לופטהנזה: פרנקפורט
מהאן אייר (אנ'): טהראן
פגאסוס איירליינס: איסטנבול
פובדה אייר (אנ'): סמרה
קזק אייר (אנ'): אסטנה, פבלודר, שימקנט, קוסטנאי (אנ'), קזילאורדה (אנ'), סמיי
S7 איירליינס: נובוסיבירסק
SCAT Airlines (אנ'): אקטאו, אקטובה, אסטנה, אטיראו, קוסטנאי, קרגנדה, קוקשטאו, מינרלייה וודי, אוראל, אוסקמן, פטרופבל (אנ'), סמיי, שימקנט, טראז, שיאן, ג'זקזגן (אנ'). עונתי: סאן-יה (אנ')
סומון אייר (אנ'): דושנבה, ח'וג'נד
טאג'יק אייר (אנ'): דושנבה
טורקיש איירליינס: איסטנבול
טורקמניסטן איירליינס (אנ'): אשגבאט
יוקריין אינטרנשיונל איירליינס: קייב
אוזבקיסטן איירווייז: טשקנט
ראו גם

אלמטי
אייר אסטנה
הערות שוליים

↑  Building the “Silk Road in the Sky” via Kazakhstany, The Gazette of Central Asia (באנגלית)
אולם הצ'יק אין
חניית המטוסים בנמל
בואינג 757 של אייר אסטנה בהמראה
מפת המדינות (המודגשות) שיש אליהן טיסות מהשדה
הצי הלבן

| --- | --- |

דגל הצי הרוסי
 פרטים
 מדינה:  רוסיה המדינה הרוסית
 סוג:  צי
 אירועים ותאריכים
 תקופת הפעילות:  1918–1922 (כ־4 שנים)
 מלחמות:  מלחמת העולם הראשונה מלחמת האזרחים ברוסיה
 פיקוד
 יחידת אם:   הצבא הלבן
הצי הלבן היה הזרוע הימית של התנועה הלבנה במלחמת האזרחים בשנים 1918—1922 ברוסיה, שכללה ציים, משטים, שייטות ותצורות אחרות של אוניות וכלי עזר. הצי הלבן כלל שתי אוניות מלחמה וספינות.
את אנשי הצוות ייצגו קצינים ימיים ומלחי הצי הצבאי והסוחר הרוסי, וכן קציני צבא האימפריה הרוסית.
יחידות הצי הלבן היו כפופות להנהגת הצבאות הלבנים.
בממשלת האדמירל אלכסנדר קולצ'ק כשהיה השליט העליון ברוסיה, פעל משרד הצי, בראשות האדמירל מ. סמירנוב שניסה לשלוט בכל הצי הלבן. עם זאת, הניהול האמיתי הוגבל באופן משמעותי בעקבות המצב המלחמתי בשטח.
צי הים השחור

צי הים השחור הלבן נוצר בינואר 1919 בנובורוסיסק במסגרת צבא המתנדבים. ביולי 1919 הועבר בסיס צי הים השחור לסבסטופול.
צי הים השחור ציית בעקביות לפיקוד צבא המתנדבים, הכוחות המזוינים של דרום רוסיה והצבא הרוסי של גנרל וראנגל.
בזמנים שונים פיקדו על הצי סגן האדמירל א. קאנין ; סגן אדמירל מ. פ. סבלין ; סגן אדמירל ד. ב. ניניוקוב ; סגן אדמירל א. מ. גרסימוב סגן אדמירל מ. א. ארזים האדמירל מ. א. ברנס.
הצי היה הראשון שכלל את שוברת הקרח המבוקש "פולזני", הצוללת "טיולן" וסירת הנשק "K-15". באפריל 1919, צורפה סיירת "Cahul". בקיץ 1919 היו לצי כבר יותר מעשר אוניות מלחמה ואוניות למטרות אחרות. בסתיו העביר הפיקוד הבריטי לצי הלבן את ספינת הקרב "ווליה", הסיירת "אלמז", כמה משחתות וספינות אחרות .
הצי הפך לגדול במיוחד בשנת 1920: הוא כלל למעלה מ-120 אוניות, שכללו את ספינת הקרב הגנרל אלכסייב, סיירת אחת, 3 סיירות עזר, 8 משחתות ו-9 ספינות קרב.
צי הים השחור כלל את יחידת ההגנה בים אזוב הכפופה לו, שכללה 8 ספינות קרב. מאז מאי 1919 יחידה זו פעלה בים אזוב, ביולי 1919, בגלל המצב המשתנה, היא הועברה לנהר הדנייפר. מאז דצמבר 1919 הופיעה יחידה שנייה של ספינות צי הים השחור על ים אזוב, כולל ספינת הקרב רוסטיסלב, 12 ספינות תותחים ומספר ספינות נוספות. בהתאם למצב, יחידה זו חוזקה מעת לעת על ידי שניים או שלוש משחתות מסבסטופול.
ספינות צי הים השחור השתתפו בפעולות של הצבא הרוסי של הברון ורנגל, הובילו כוחות, סיפקו תמיכה באש לכוחות היבשה, הציבו שדות מוקשים, נלחמו בקרבות עם ספינות חיל הים של הצבא האדום, לאחר התבוסה של צבא ורנגל, ספינות הצי פינו חיילים ופליטים מחצי האי קרים.
בנובמבר 1920 הפך צי הים השחור הלבן לשייטת רוסית ועד שנת 1924 התבסס בנמל ביזרט בתוניסיה. בשנת 1924 פורקה השייטת הרוסית וספינותיה הועברו לברית המועצות. עם זאת, הספינות שהועברו לברית המועצות נשארו בביזרט ובהמשך הן נמכרו לצרפת לגריטה.
השייטת הסיבירית

השייטת הסיבירית הצטרפה לתנועה הלבנה לאחר הופעת החיל הצ'כוסלובקי ביולי 1918, במהלכה הוחרמו ספינות השייטת: סיירת עזר, סירת רובה, תשע משחתות, כלי עזר וכלי שיט אחרים.
לאחר הקמת רפובליקת המזרח הרחוק בשנים 1920–1921 הפכה השייטת לחלק מהצי המהפכני העממי שלה, אך לאחר ההפיכה בוולדיווסטוק ב-26 במאי 1921, היא הפכה שוב לחלק מהצי הלבן. במהלך פעולות האיבה ביצעו מספר פעולות נחיתה.
באוקטובר 1922, לאחר התבוסה של "הלבנים", יחידה אחת של אוניות השייטת פינתה 10 אלף פליטים מוולדיווסטוק. יחידה זו התפנתה לפיליפינים והגיעה לשם רק בינואר 1923. חלק מהספינות טבעו לאורך הדרך. אוניות שהגיעו לפיליפינים נמכרו. שאר הספינות נותרו בוולדיווסטוק והפכו בסופו של דבר לחלק מהצי של הצבא האדום.
שייטת האוקיינוס הארקטי

לאחר לכידת האנטנטה באוגוסט 1918, שייטת האוקיינוס הארקטי נכללה בכוחות המזוינים של המינהל העליון של אזור הצפון, ולאחר מכן הממשלה הזמנית של אזור הצפון.
בתחילת 1920 כלל הצי את ספינת הקרב צ'סמה, ארבע משחתות, צוללת אחת, ארבע ספינות מוקשים, שבע ספינות הידרוגרפיות ומספר כלי עזר נוספים.
השייטת הוכפפה למשלחת ההידרוגרפית של הים הלבן והאוקיינוס הארקטי, כמו גם מספר שייטות של נהרות ואגם (פצ'ורה, סוורודווינסק, אונגה), כמו גם נמלי ארכנגלסק ומורמנסק.
השייטת עסקה בעיקר בליווי אוניות עם מטען לצבאות קולצ'אק ותמיכה הידרוגרפית.
האדמירל נ. וינקורסט פיקד על השייטת.
לאחר שהצבא האדום כבש ב-21 בפברואר 1920 את ארכנגלסק וב-7 במרץ 1920 את מורמנסק השייטת הפכה לחלק מכוחות חיל הים של הצבא האדום.
שייטת הים הכספי

באביב 1919 הוקמה שייטת הים הכספי, אשר בתחילת 1920 כללה 9 סיירות עזר, 7 ספינות תותחים ותעופה ימית, שכללה 10 מטוסים ימיים לתובלה אווירית, כמו גם מספר ספינות עזר.
השייטת הייתה חלק מצבאות דרום רוסיה.
השייטת ניהלה פעולות נגד "האדומים": ספינותיה נלחמו עם ספינות בצי הוולגה-הכספי של הצבא האדום בדלתא נהר הוולגה, הקימה שדה מוקשים של מאתיים מוקשים סביב אסטרחן, ובכך סיפקה מצור ימי של העיר ותמיכה משמעותית לכוחות "הלבנים" בחוף הים הכספי.
בעקבות המתקפה המוצלחת של הצבא האדום, שתפס את נקודות הבסיס העיקריות של השייטת בגורייב ובקרסנובודסק, באפריל 1920, השייטת נאלצה לעבור לבאקו לנמל האיראני שבאנזלי בשליטת בריטניה הגדולה. במקביל, סיירת העזר "אוסטרליה" והספינה "Sentry" עזבו את השייטת וערקו לצד הבולשביקים.
באנזלי, השייטת נכלאה למעשה על ידי הבריטים. 17-18 במאי 1920 לאחר פעולה מוצלחת של האדומים, 23 אוניות ו-4 מטוסים הוחרמו מהבריטים, הוחזרו לרוסיה הסובייטית ונכללו בכוחות הצי של הצבא האדום.
ראו גם

התנועה הלבנה
הצבא הלבן
חיל האוויר הלבן
מלחמת האזרחים ברוסיה
הצבא האדום
הצי הסובייטי
לקריאה נוספת

Белый флот / Н. А. Кузнецов // «Банкетная кампания» 1904 — Большой Иргиз. — М. : Большая российская энциклопедия, 2005. — С. 273. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 3). — ISBN 5-85270-331-1.
Гражданская война: Боевые действия на морях, речных и озерных системах. Л., 1926. Т. 2-3;
Моряки в Гражданской войне. М., 2000;
Гражданская война в России: Черноморский флот. М., 2002;
Флот в Белой борьбе. М., 2002. Н. А. Кузнецов.
הערות שוליים

↑  "Черноморский флот / Русский флот на чужбине / Библиотека (книги, учебники и журналы) / Арсенал-Инфо.рф" (ברוסית). arsenal-info.ru. נבדק ב-2020-03-19.
אוניית "הגנרל קורנילוב"
ספינת המוקשים T-260 (דוברת בהנעה עצמית) מסוג רוזה, שנבנתה על ידי מפעל "אדולף" ואחר כך הפכה לסיירת הנשק של שייטת אזוב הלבנה, K-3 סלגיר. 1916
שרון אברהם-ויס

| --- | --- |

 לידה:  17 ביולי 1969 (בת 55) פתח תקווה, ישראל 
 מדינה:  ישראל 
 השכלה:  אוניברסיטת תל אביב  האוניברסיטה העברית בירושלים  אוניברסיטת הרווארד 
 מקצוע:  עורכת דין
 תפקיד:  מנכ"לית האגודה לזכויות האזרח
 
שרון אברהם-ויס (נולדה ב-17 ביולי 1969) היא משפטנית, פמיניסטית ומנהלת נציבות השוויון והמגוון באוניברסיטת תל אביב.
בין השנים 2014-2021 הייתה מנכ"לית האגודה לזכויות האזרח בישראל. בעבר הייתה הנציבה הראשונה במחוז תל אביב והמרכז בנציבות שוויון ההזדמנויות בעבודה במשרד הכלכלה. פעילה לשינוי חברתי העוסקת בעיקר בקידום זכויות חברתיות-כלכליות וזכויות נשים. בשנת 2005 נבחרה על ידי המגזין "דה מרקר" כאחת מעשרת האנשים המשפיעים לטובה על החברה הישראלית. בין השנים 2013–2015 כיהנה כדירקטורית מקרב הציבור בחברת גני יהושע- פארק הירקון. ביוני 2014 נבחרה על ידי הנהלת האגודה לזכויות האזרח לתפקיד מנכ"לית האגודה. חברת הוועדה הציבורית של דירוג מעלה - עסקים מנהיגים אחריות חברתית. חברה בוועד המנהל של התאחדות הטיפוס הספורטיבי והאתגרי בישראל. והייתה יושבת ראש משותפת של ארגון הגג העולמי של ארגוני זכויות האדם INCLO. ב-2020 נכללה במקום הארבעים ושבעה ברשימת האנשים המשפיעים של העיתון דה-מרקר.
נולדה בפתח תקווה לאם דור שני לניצולי שואה ולאב מהגר מהודו וגדלה באילת. סיימה את לימודיה בבית הספר התיכון לחינוך סביבתי במדרשת שדה בוקר. בשנים 1987–1990 שירתה בחיל החינוך, השתחררה בדרגת סגן. היא בוגרת בתזונה קלינית ובמשפטים – שניהם מהאוניברסיטה העברית בירושלים. בעלת תואר מוסמך בהצטיינות במשפטים מאוניברסיטת תל אביב ומוסמך במנהל ציבורי מאוניברסיטת הרווארד בארצות הברית, כעמיתת קרן וקסנר משנת 2012. בשנת 1998 בהיותה סטודנטית, הייתה בין מייסדי הארגון החברתי "מרכז ברירה", הפועל למעורבות חברתית של סטודנטים בפקולטה למשפטים באוניברסיטה העברית, להשגת זכויות לאוכלוסיות שונות בירושלים כאזרחים שווים במדינת ישראל.
בשנת 2000 החלה לעבוד באגודה לזכויות האזרח כמתמחה, והייתה עורכת הדין הראשונה באגודה שעסקה בזכויות חברתיות-כלכליות. בין עיסוקיה פעלה רבות בנושא הקשת הדמוקרטית המזרחית לצמצום הפערים בחברה הישראלית והביאה את תחומי זכויות עובדי הקבלן והשוואת זכויותיהם לסדר היום באגודה. בנוסף, אברהם-ויס הייתה ממייסדות איתך - משפטניות למען צדק חברתי במטרה לקדם את זכויותיה של אוכלוסיית הנשים מהשכבות המוחלשות חברתית וכלכלית, כהגדרתה. בשנת 2008 הקימה את הקליניקה לאחריות חברתית של תאגידים, במרכז האקדמי למשפט ולעסקים, ועמדה בראשה, בשנת 2009 נבחרה להקים ולעמוד בראש נציבות שוויון ההזדמנויות בעבודה, במשרד הכלכלה במחוז ת"א. עבודתה הבולטת עסקה באחריות מעבידים להטרדה מינית ובהפליית עובדים מבוגרים מחמת גילם. בין השנים 2013–2015 הייתה ממובילות מאבק מאות התושבים באזור אלנבי בתל אביב, שהביא לסגירת פיצוציות סמים ומועדונים ולהחזרת האכיפה של העירייה במקום.
תיקים משפטיים בולטים בהם הייתה מעורבת

בג"ץ 366/03 עמותת מחויבות לשלום וצדק חברתי נ' שר האוצר (2005) (בג"ץ הבטחת הכנסה, בו הרכב של 7 שופטים דחה עתירות נגד החוק, שקיצץ בקיצבת הבטחת הכנסה) (ביחד עם עו"ד דן יקיר).
בג"ץ 7052/03 עדאלה – המרכז המשפטי לזכויות המיעוט הערבי נ' שר הפנים (2006) (בג"ץ חוק האזרחות, בו ברוב של 6 שופטים מול 5 נדחו העתירות נגד חוק האזרחות והכניסה לישראל, שמונע קבלת מעמד בישראל מבני זוג פלסטינים של ישראלים) (ביחד עם עו"ד דן יקיר).
בג"ץ 6317/03 הקשת הדמוקרטית המזרחית נ' מינהל מקרקעי ישראל - עתירה נגד הוראות המעבר של שינוי ייעוד קרקע חקלאית (עם עו"ד סמדר בן נתן ואלי בן- ארי).
עת"מ 1464/07 האגודה לזכויות האזרח נ' פרח השקד - עתירה מנהלית לביטול מכרז הפסד בעירית בת- ים, במסגרתו לא ניתן היה להבטיח תשלום שכר מינימום לעובדי הקבלן. בעתירה התקבלה עמדתם העקרונית של קו לעובד והאגודה לזכויות האזרח, בדבר הצורך בהבטחת זכויות עובדי קבלן גם על ידי מזמיני שירותים.
ע"ע 203/09 רשת הגנים של אגודת ישראל נ' שמחה בוסי - עמדה עקרונית Amicus Curiea של נציבות שוויון ההזדמנויות בעבודה בסוגיית אפליה מחמת גיל. העמדה התקבלה בפסק הדין.
ס"ע (ת"א) 47986-07-10 ליה נאידורף נ' חברת החשמל בע"מ (2013), שדן באפליה בהכשרה מקצועית מחמת מגדר.
ס"ק (ת"א) 37876-08-13 הסתדרות העובדים נ' אחוזת הירש בע"מ (2014), שדן בהפליה מחמת השקפה.
חיים אישיים

אברהם ויס נישאה בשנת 1997 לאמן יואב ויס על ידי סוניה סוטומאיור, מי שלימים מונתה להיות השופטת ההיספנית הראשונה בבית המשפט העליון של ארצות הברית. לזוג שתי בנות והם מתגוררים בתל אביב.
הערות שוליים

↑  https://www.tau.ac.il/news/equal-campus-2021
↑    דנה ספקטור, כל הזכויות שמורות, באתר "ידיעות אחרונות", 17 בינואר 2018
↑  מרכז ברירה, באתר הפקולטה למשפטים
האוניברסיטה העברית בירושלים
↑  צדק חלוקתי – הוראות המעבר להפשרת קרקעות חקלאיות, באתר האגודה לזכויות האזרח
↑  המכון לאחריות תאגידית (ארכיון)
↑  פסק הדין (ארכיון)
↑  פסק הדין
↑  פסק הדין
| --- | --- |
בקרת זהויות :  NLI: 987007416526305171  VIAF: 56156675132733580858   WorldCat (עם VIAF): 56156675132733580858
מאיר הר-ציון

| --- | --- |

מאיר הר-ציון בשנת 1954
 לידה:  8 באוגוסט 1934 כ"ז באב ה'תרצ"ד המנדט הבריטי הרצליה, פלשתינה (א"י)
 פטירה:  14 במרץ 2014 (בגיל 79) י"ב באדר ב' ה'תשע"ד ישראל כוכב הירדן, ישראל
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1952–1974 (כ־22 שנים)
 דרגה:   סרן
 תפקידים בשירות
 מפקד סיירת צנחנים, קצין הדרכה בסיירת מטכ"ל
 פעולות ומבצעים
 פעולות התגמול   מבצע קדש   מלחמת ששת הימים   מלחמת יום הכיפורים
 עיטורים
   עיטור העוז
 תפקידים אזרחיים
 חקלאי, בוקר
מאיר הר-ציון בשנת 1955
מאיר הר-ציון, כורע משמאל
מאיר הר-ציון עומד ראשון משמאל, לצד אריאל שרון ומשה דיין, לאחר פעולת התגמול בכונתילה, אוקטובר 1955
מאיר הר-ציון (8 באוגוסט 1934 – 14 במרץ 2014) היה לוחם קומנדו ישראלי, מלוחמי יחידה 101 ומגיבורי פעולות התגמול בשנות ה-50 של המאה ה-20, עוטר בעיטור העוז, מפקדה הראשון של סיירת צנחנים וממקימי סיירת מטכ"ל.
רקע משפחתי

הורי סבו מצד אימו יצאו מרוסיה והתיישבו ברומניה, שם נולד סבו. כאשר היה סבו בן 3, ככל הנראה בסוף שנות ה-60 של המאה ה-19, עלתה המשפחה לארץ ישראל והתיישבה בירושלים העתיקה, בין החומות. סבתו, ילידת ירושלים, הייתה בת למשפחה ספרדית שעלתה מאיזמיר. בהיותה נערה נענתה משפחתה לקריאתו של משה מונטיפיורי והייתה לאחת המשפחות הראשונות שיצאו מהחומות והתיישבו בשכונה החדשה שלו. לאחר שנישאו, התגוררו סבו וסבתו בתוך החומות. לאחר שנולד בנם הבכור, עזב הסב את ירושלים והלך להיות חקלאי בראשון לציון, שם נולדה, בשנת 1902, אימו של מאיר הר-ציון, שרה גולדנברג.
אימו למדה בבית המדרש לגננות לוינסקי בתל אביב. בהיותה נערה צעירה החלה לנסוע בעולם, במונית ערבית, עם 5 גברים ערבים. היא נסעה במשך שתי יממות דרך מדבר סוריה לבגדאד, כדי לשמש גננת לילדי היהודים שם. מבגדאד נסעה לפריז ללמוד בסורבון ומשם בחזרה לארץ ישראל, להרצליה, בה נישאה בשנת 1933 לאביו של הר-ציון, אליהו הורביץ (1905–1981), פועל חקלאי שעלה מרוסיה.